Weber var sit liv igennem knyttet til [[skole]]n, og dette har også sat sit præg på hans store historiske [[forfatter]]virksomhed; i tilknytning til [[Friedrich Christoph Schlosser|Schlosser]] lægger han mindre vægt på den kritiske [[forskning]] end på den samlende, folkelige fremstilling. Hans hovedværk er ''Allgemeine Weltgeschichte'' (15 bind, 1857—1880), men han har også skrevet en kortere, ''Weltgeschichte in übersichtlicher Darstellung'' (1846), der er udkommet i talrige oplag og på [[Dansk (sprog)|dansk]] bearbejdet af [[Harald Weitemeyer]] (2 bind, 1890—1892). Mere indtrængende studier gjorde Weber på [[kirkehistorie]]ns område, og han har skrevet både om [[reformationstiden]] og om [[urkristendommen]].
Personbillede_savnes